Tsitraal
Tsitraal (IUPACi nimetusega 3,7-dimetüül-2,6-oktadienaal, molekulaarvalemiga C10H16O) on terpenoidide klassi kuuluv aldehüüd. Seda nimetust kasutatakse E-isomeeri (geraniaal ehk tsitraal A) ja Z-isomeeri (neraal ehk tsitraal B) segu kohta. СН3–С(СН3)=СН–СH2–CH2–С(СН3)=СН–СHO Tsitraal on sidrunilõhnaline nõrgalt kollakas õli. Looduses leidub seda tsitruseliste viljades ja paljudest taimedest saadud eeterlikes õlides. Tsitraali kasutatakse farmaatsias, parfümeeria- ja toiduainetööstuses. Tsitraali saab kasutada ka A-vitamiini, ionooni ja metüülionooni sünteesi lähteainena. Tsitraali keemilise sünteesi skeemid on komplitseeritud ja saagis väike (nt saamisel isopreeni telomerisatsioonisaadustest).